**ԱՐՄԱՎԻՐԻ ՔԱՂԱՔԱՊԵՏ ՌՈՒԲԵՆ ԽԼՂԱԹՅԱՆԻ ՇՆՈՐՀԱՎՈՐԱՆՔԸ ՍԵՊՏԵՄԲԵՐԻ 21-Ի ԱՌԹԻՎ**

Շնորհավորում ենք մեր ողջ ժողովրդին՝ Հայաստան, Արցախ, Սփյուռք, անկախության տոնի առիթով: Սեպտեմբերի 21-ը թանկ, հիշարժան օր է համայն հայության կյանքում. Հայաստան-Արցախ-Սփյուռք եռամիասնության, ազգի հազարամյա պատմության, հայոց պետականության վերածննդի օր: Հայրենիք, Հայաստան մերօրյա հերոսամարտիկների, նորօրյա պետականության՝ 26 տարեկան անկախություն, ինչը մեկ ամբողջ լրակազմի է բերում հայապահպան ազգային ներուժը: Այսօրվա Հայաստանը աշխարհին ներկայանում է ինքնուրույն որոշումներով, հաղթանակած Արցախի ինքնորոշման միջազգային իրավունքով, պատմությունով ամրագրված ու հաստատված արարող-տաղանդավոր-շինարար սփյուռքով:  
 Ազգ-բանակ՝ ահելի ու ջահելի հավաքական ներուժի ձևաչափ, խաղաղասեր՝ և միևնույն ժամանակ մարտունակ երկիր:  
Պահանջվում է բոլորիս անմիջական դերակատարումը, հասարակության համախմբվածությունը` ստեղծելու ազատ, անվտանգ, արդար, մարդամեծար, խելացի Հայաստան:  
 Մեկ անգամ ևս շնորհավորում ենք մեզ, Ձեզ:  
Կառուցենք բարօրության, մեծագույն ձեռքբերումների, փառապանծ հաղթանակների, մարդակենտրոն երկիր, որտեղ ապրելը և արարելը դառնա պատիվ ու կեցություն: